ಅಬ್ಬಾ ಎಷ್ಟು ಸೆಕೆ- ವಿಮಾನದ ಎಮೆರ್ಜೆನ್ಸಿ ಡೋರ್ ನಿಂದ ಹೊರ ಬಂದ ಮಹಿಳೆ

– ವಿಮಾನದ ವಿಂಗ್ ಮೇಲೆ ಮಹಿಳೆಯ ವಾಕಿಂಗ್
– ಮಹಿಳೆ ವರ್ತನೆ ಕಂಡು ಪ್ರಯಾಣಿಕರು ಶಾಕ್
– ಮಹಿಳೆಯ ವಿಡಿಯೋ ವೈರಲ್

ಕೀವ್: ಅಬ್ಬಾ ಎಷ್ಟೊಂದು ಸೆಕೆ ಅಂತ ಮಹಿಳಾ ಪ್ರಯಾಣಿಕರೊಬ್ಬರ ವಿಮಾನದ ಎಮೆರ್ಜೆನ್ಸಿ ಡೋರ್ಚ ತೆಗೆದಿರುವ ವಿಚಿತ್ರ ಘಟನೆ ಉಕ್ರೇನ್ ದೇಶದ ಕೀವ್ ನಲ್ಲಿ ನಡೆದಿದೆ. ಮಹಿಳೆ ಎಮೆರ್ಜೆನ್ಸಿ ಡೋರ್ ದಿಂದ ಹೊರ ಬಂದು ವಿಮಾನದ ವಿಂಗ್ ಮೇಲೆ ನಡೆದಾಡಿರುವ ವಿಡಿಯೋ ರಾಕೆಟ್ ವೇಗದಲ್ಲಿ ವೈರಲ್ ಆಗುತ್ತಿದೆ.

ಈ ಕುರಿತು ಮಾಹಿತಿ ನೀಡಿರುವ ಉಕ್ರೇನ್ ಅಂತರಾಷ್ಟ್ರೀಯ ವಿಮಾನಯಾನ ಸಂಸ್ಥೆ, ಮಹಿಳೆ ದಿಢೀರ್ ಅಂತ ಎಮೆರ್ಜೆನ್ಸಿ ಡೋರ್ ತೆಗೆದು ವಿಂಗ್ ಮೇಲೆ ನಡೆಯಲಾರಂಭಿಸಿದರು. ಬೋಯಿಂಗ್ 737-86ಎನ್ ವಿಮಾನ ಲ್ಯಾಂಡ್ ಆಗ್ತಿದ್ದಂತೆ ಸೆಕೆ ಆಗುತ್ತಿದೆ ಎಂದು ಮಹಿಳೆ ಕಂಪ್ಲೇಂಟ್ ಮಾಡಿದ್ರು. ಜನರು ಸಹ ವಿಮಾನದಿಂದ ಹೊರ ಬರುತ್ತಿದ್ದರು. ಎಮೆರ್ಜೆನ್ಸಿ ಡೋರ್ ತೆಗೆದ ಮಹಿಳೆ ಗಾಳಿ ತೆಗೆದುಕೊಳ್ಳಲು ನಡೆಯುತ್ತಿದ್ದೆ ಅಂತಾ ಹೇಳಿದ್ದಾರೆ. ಕೂಡಲೇ ಸಿಬ್ಬಂದಿ ಮಹಿಳೆಯನ್ನ ಒಳ ಕರೆದು ಡೋರ್ ಕ್ಲೋಸ್ ಮಾಡಿದ್ದಾರೆ ಎಂದು ತಿಳಿಸಿದೆ.

ಬಹುತೇಕ ಪ್ರಯಾಣಿಕರು ಹೊರಗೆ ಬಂದಿದ್ದರು. ಆಕೆಯ ಇಬ್ಬರು ಮಕ್ಕಳು ಸಹ ಕೆಳಗೆ ನನ್ನ ಹಿಂದೆಯೇ ನಿಂತಿದ್ರು. ಪ್ಲೇನ್ ವಿಂಗ್ ಮೇಲೆ ಮಹಿಳೆಯನ್ನ ನೋಡಿದ ಮಕ್ಕಳು, ಅವರು ನಮ್ಮ ತಾಯಿ ಎಂದು ಕೂಗಿ ಹೇಳಿದ್ರು. ಮಹಿಳೆ ವಿಂಗ್ ಮೇಲೆ ನಡೆಯೋದು ನೋಡಿ ನಮಗೂ ಆಶ್ಚರ್ಯವಾಯ್ತು ಎಂದು ಪ್ರಯಾಣಿಕರೊಬ್ಬರು ತಿಳಿಸಿದ್ದಾರೆ.

https://www.instagram.com/p/CEkEaFmpZam/

ಪ್ರಯಾಣಿಕರು ವಿಮಾನಯಾನ ಸಂಸ್ಥೆಯ ಸುರಕ್ಷಾ ನಿಯಮಗಳನ್ನ ಪಾಲನೆ ಮಾಡಬೇಕು. ನಿಯಮ ಉಲ್ಲಂಘನೆ ಹಿನ್ನೆಲೆ ಮಹಿಳೆಯ ಹೆಸರನ್ನ ಆಡಳಿತ ಮಂಡಳಿ ಕಪ್ಪುಪಟ್ಟಿಗೆ ಸೇರಿಸಿದೆ. ವರದಿಗಳ ಪ್ರಕಾರ ಮಹಿಳೆ ಭಾರೀ ಮೊತ್ತದ ದಂಡ ವಿಧಿಸಲಾಗಿದೆ.